Die Mis (silwer) - INK - INK Die Mis (silwer) - INK
Titel: Die Mis (silwer)
Datum gepubliseer: 29 Julie 2019 Aantal woorde: 215 854 Kere gelees ♥15
Die mis het op ons neergedaal die oomblik toe ons bos vir veld verruil het en het ons sedertdien nie verlaat nie. Ek het geweet dat dit nie natuurlik was nie: ek kon die toorkrag voel waaruit dit bestaan.
"Kyk! Dit is Gladys," sê Emile, sy stem effens gespanne.
Ek draai na hom, maar kan hom nog steeds nie sien nie. Hoe kan hy hoegenaamd gesigstgrekke sien? So hard as wat ek kyk, kan ek skaars iets uitmaak in die vorms voor ons.
"Nee, dit is Frieda," stry Jack.
Koue vee oor my. Die klamheid wat nog heeltyd teenwoordig is sedert die dag dat die mis ons gedaal het, is in vergelyking hiermee warm.
"Kom nou, hou aan loop!"
Maar ek kon nie. Die besef het my te laat getref. My hart het amper ophou klop. Met my towerkuns draai ek ons om; almal skree in protes.